Эл Жефферсон

Элбус Рикардо "Эл" Жефферсон (, 1985 оны нэгдүгээр сарын 4-нд Миссисипи мужийн Монтикелло хотод төрсөн) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Шарлотт Хорнетс багийн тоглогч юм. Төв болон хүчний довтлогчийн байрлалд тоглодог.

 Намтрын товчоон 

2004 оны драфтаар Бостон Селтикс 15 дахь сонголт болон очжээ.

Бостон Селтикс (2004—2007), Миннесота Тимбервулвз (2007—2010) болон Юта Жаз (2010—2013) багуудад тоглосон.

2007 оны долоодугаар сарын 31-нд Миннесота Тимбервулвз багт элсэв. Улирлын тоглолт эхлэхийн өмнө таван жилийн 65 сая долларын гэрээ байгуулсан хэмээн дам яриа гарч байлаа.

2007 оны гуравдугаар сарын 3-нд Жефферсон Нью-Жерси Нетс багтай тоглохдоо өөрийн дээд оноогоо 32 болгон тогтоож, 18 бөмбөг авалт хийжээ.

2007-2008 оны улиралд 21.0 оноо, 11.1 бөмбөг авалт дунджилж, аль аль үзүүлэлтээр нь улирлыг тэргүүлэгчдийн дөрөвт эрэмбэлэгдэв.

2008 оны нэгдүгээр сарын 27-нд мөн Нью-Жерси Нетс багтай тоглохдоо оноо дээд үзүүлэлтээ 40 болгон шинэчлэв.

2008-2009 улиралд 23.1 оноо, 11.0 бөмбөг авалт дунджилж, өмнөх амжилтаа давтав.

2010 оны нэгдүгээр сарын 13-нд Хьюстон Рокетс багтай тоглоход авсан 26 бөмбөг авалт нь нэг тоглолтонд хамгийн олон бөмбөг авалт хийсэн багийн дээд амжилтыг шинэчлэв. Уг амжилт Кевин Лавыг эвдэх хүртэл 10 сар үргэлжилсэн.

2012-2013 улирал шувтарсаны дараа буюу долоодугаар сарын 4-нд Шарлотт Бобкэтс багт 40.5 сая доллараар иржээ.Bobcats Sign Free Agent Center Al Jefferson Хасагдах шатанд Бостон (2004/05) болон Ютад (2011/12) байхдаа тоглож байсан бол 2013-2014 оны улиралд багаа хасагдах шатанд багийн түлхүүр тоглогчийн хувиар хөтлөн оруулсан.

2013-2014 онд 21.8 оноо, 10.8 самбар, 1.1 хаалт дунджилан Бобкэтсийг хасагдах шатанд тунахад онцгой тусалсан Эл Жефферсон бэртлийн улмаас Майами Хиттэй тоглоход оролцоогүй.Notebook: Heat 99, Bobcats 88

2014 оны зургаадугаар сарын 4-нд 'бүх оддын III багт' нэрлэгдэв.
Эшлэл

Холбоос

 Профайл на www.basketball-reference.com

Ангилал:1985 онд төрсөн
Ангилал:Сагсан бөмбөгийн төвийн тоглогч
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Сагсан бөмбөгийн хүчний довтлогч
Ангилал:Шарлотт Бобкэтс багийн тоглогч
Ангилал:Америкчууд